Inici Successos al Baix Ebre Denuncien un motorista que circulava a 187 km/h a l’N-420, a Caseres
Imatge del motorista infractor captada pel radar situat a l'N-420. Foto: ACN
Els Mossos d’Esquadra han denunciat el conductor d’una motocicleta que circulava a 187 quilòmetres per hora a l’N-420 al seu pas pel terme de Caseres (Terra Alta), en un tram limitat a 90. Els agents el van enxampar cap a les set de la tarda de divendres en el marc d’un control de trànsit establert amb motiu de la celebració del Gran Premi de l’Aragó de motociclisme al circuit de ‘Motorland’, a Alcanyís. Un cop aturat i identificat el conductor infractor, els agents el van denunciar per un suposat delicte contra la seguretat viària per conduir un vehicle de motor a més del doble de la velocitat permesa i el van citar per comparèixer davant el jutjat de Gandesa.
El denunciat s’enfronta a la privació de conduir vehicles a motor durant un període d’entre un i quatre anys; a una pena d’entre tres i sis mesos de presó, o entre sis i dotze mesos de multa, o a entre un i dos mesos treballs en benefici de la comunitat entre un i dos mesos.
Article anteriorEli Borreda i Ignacio Calvo nous caps de comunicació a la Paeria i a la Diputació
Article següentCap de setmana d’activitats per celebrar el Dia Mundial del Turisme